Dit is nie net Bybelwetenskaplikes wat Bybelse profesieë kan verstaan nie, jy kan nou ook leer hoe met Tim LaHaye se Bybelse profesieë en die eindtyd. Dit is die ideale beginpunt vir enigiemand wat Bybelse profesieë beter wil verstaan.
Hierdie waardevolle gids gee vir jou al die inligting wat jy nodig het oor die eindtyd, en bevat:
· Riglyne vir hoe om Bybelse profesieë reg te interpreteer
· Diagramme wat duidelike oorsigte gee van die toekoms
· Stap vir stap voorbeelde van hoe om te verstaan wat die Bybel sê oor die wegraping, die wederkoms, en die duisendjarige vrederyk
· 'n Omvattende oorsig van God se plan vir die eindtyd
Met wêreldgebeure wat die Here se koms al hoe nader bring, sal Bybelse profesieë en die eindtyd jou help om jou pad te vind in die opwindende en uitdagende dae wat voorlê.
Dr. Tim LaHaye (1926-2016), mede­skepper van die Hulle wat agterbly-reeks, was 'n voormalige onderwyser en leraar en het eindtyd-voorspellings be­studeer. Hy was die outeur van meer as 80 niefiksie-boeke oor 'n wye verskeiden­heid onderwerpe. Sy skryfwerk is maklik om te verstaan en het Skrifgebaseerde toe­passings om die uitdagings van die lewe te hanteer.
'n Nuwe manier om
profesieë te bestudeer
Jy staan op die punt om 'n opwindende maar soms kontroversiële area van Bybelstudie te ontdek; een wat jou lewe kan verander. Profesieë word soms kontroversieel omdat daar soveel verskillende opinies daaroor is.
Die meeste geskilpunte het te doen met die tyd van die Here se wederkoms of die interpretasie van die tekens wat betrekking het op sy terugkeer. Omdat hulle nie die risiko wil loop om as "kontroversieel" gebrandmerk te word nie, is daar sommige teoloë wat selde of nooit onderrig in profesieë gee, selfs al beslaan dit byna een-derde van die hele Skrif.
'n Gewilde leraar het die hele Nuwe Testament boek vir boek saam met sy gemeente bestudeer, van Matteus tot Judas. Toe hy klaar was, het hy weer by die boek Matteus begin. Een van sy lidmate het hom onderbreek en gesê: "Jy het van Openbaring vergeet" ('n boek vol profesieë). Die leraar het gereageer: "Nee wat, dit is te kontroversieel en te moeilik om te verstaan." Nonsens! Openbaring 1:3 belowe seën vir dié wat die boek Open-